# Tieteellinen skeptismi

Ravintoterapeutti Pixie Turner esitelmöi epätieteellisistä terveysväitteistä vuonna 2019.
**Tieteellinen skeptismi** on tietoteoreettinen kanta, jossa kyseenalaistetaan väitteiden totuudenmukaisuus, kunnes ne voidaan testata käyttäen tieteellistä menetelmää. Käytännössä tieteelliset skeptikot keskittyvät kumoamaan julkisesti teorioita, jotka ovat näennäistieteellisiä, sekä opettamaan kriittistä ajattelua ja tekemään tieteellistä tutkimusta paranormaaleista ilmiöistä.

## Virhepäätelmät ja argumentointivirheet

Tärkeä osa tieteellistä skeptismiä on argumentointivirheiden ja virhepäätelmien tunnistaminen. Tärkeää on myös ymmärtää ihmisen havainnoinnin ja muistin rajoitteet ja ongelmat.

Yleisiä loogisia- ja argumentointivirheitä ovat esimerkiksi seuraavat:

* Argumentum ad auctoritatem Auktoriteettiin vetoaminen. Esimerkiksi virheellisen väitteen mukaan henkilö on oikeassa, koska on ammatiltaan lääkäri. Lääkärikin voi kuitenkin erehtyä ammatissaankin, ja siksi *pelkästään* lääkärin arvoon vetoaminen on looginen virhe.
* Cum hoc ergo propter hoc Eli korrelaatio ei tarkoita syy-seuraus-suhdetta. Esimerkkinä toimikoon virheellinen väittämä: jäätelö aiheuttaa hukkumiskuolemia, koska jäätelönmyynti korreloi hukkumisten kanssa. Hukkumiskuolemat kuitenkin selittää paremmin kesä, jolloin jäätelön syömisen lisäksi myös uidaan enemmän.
* Post hoc ergo propter hoc Suomeksi *Tämän jälkeen, siispä tämän vuoksi*. Esimerkkinä virheellinen väittämä: *tiedän* että pitsa oli myrkytetty koska tulin huonovointiseksi heti sen syötyäni. Väittämä on virheellinen, koska se perustuu vain aikajärjestykseen eikä poissulje muita huonovointisuuden mahdollisia syitä. Näin ollen kyseessä ei ole tieto, vaan mahdollisesti oikeaan osunut arvaus.
* Vahvistusilluusio. Esimerkiksi olan yli sylkäisy mustan kissan ylitettyä tie. Tai puun koputtaminen kolmasti mainitessa epätoivottu tapahtuma. Virheellinen havainnointi vahvistaa käsitystä tapahtuman epäonnea aiheuttavasta vaikutuksesta. Epäonni tai onni yhdistetään tapahtumaan useammin silloin kun taika on ”toiminut”. Muulloin asia helposti unohtuu.

Esimerkkejä ihmisen havainnoinnin ja tiedonkäsittelyn ongelmista:

* Pareidolia (esimerkiksi on väitetty että kasvot Marsissa ovat pareidolia-ilmiön aikaansaama tulkinta)
* Lukuisat optiset harhat
* Valemuistisyndrooma

Tieteellinen skeptismi on eri asia kuin filosofinen skeptismi, joka kyseenalaistaa tiedon saavuttamisen mahdollisuuden.

## Skeptismin kritiikki

*Pääartikkeli: Pseudoskeptismi*
Skeptikkojärjestö CSICOPin perustajajäsen ja siitä myöhemmin eronnut sosiologian professori Marcello Truzzi piti tieteellisten skeptikkojen periaatteita liian kieltävinä, ja kutsui tätä pseudoskeptismiksi. Hän itse käytti tästä erotuksena termiä *zeteetikko*.

## Katso myös

Skeptikkojärjestö Committee for Skeptical Inquiryn jäseniä vuonna 2018.
* Huuhaa
* Occamin partaveitsi
* Skepsis ry
* Taikausko
* Tieteenfilosofia
* Uskontokritiikki
* Yliluonnollinen

## Lähteet

## Kirjallisuutta

* Häyry, Heta & Karttunen, Hannu & Virtanen, Matti (toim.): *Paholaisen asianajaja. Opaskirja skeptikolle*.  Helsinki:  Ursa, 1989.  ISBN 951-9269-48-7  Teoksen verkkoversio.
* Novella, Steven ym.: *The Skeptics’ Guide to the Universe. How to Know What’s Really Real in a World Increasingly Full of Fake*.  New York:  Grand Central Publishing, 2018.  ISBN 978-1-5387-6051-2  (englanniksi)
* Sagan, Carl: *The Demon-Haunted World. Science as a Candle in the Dark*.  New York:  Random House, 1995.  ISBN 0-394-53512-X
* Selin, Risto: *Ihmeellinen maailma. Skeptikon tietosanakirja*.  Helsinki:  Ursa, 2001.  ISBN 952-5329-19-4  Teoksen verkkoversio.
* Selin, Risto, Marketta Ollikainen & Ilpo V. Salmi (toim.): *Paholaisen asianajajan paluu*.  Helsinki:  Ursa, 1997.  ISBN 951-9269-88-6
* Shermer, Michael: *Why People Believe Weird things. Pseudoscience, Superstition and other Confusions of Our Time*.  (Revised and expanded edition)  New York:  Henry Holt, 2002.  ISBN 0-8050-7089-3  (englanniksi)

## Aiheesta muualla

* The Skeptics Guide to the Universe. Tieteellistä skeptismiä podcast-muodossa. (englanniksi)
* Skepsis ry. Suomalaisten skeptikkojen yhdistys.
* Skeptical Inquirer. Committee for Skeptical Inquiry -järjestön lehti. (englanniksi)
* The Skeptic Society. Yhdysvaltalainen järjestö, jonka tavoitteena on edistää tiedettä ja kriittistä ajattelua sekä erikoisten väitteiden tutkimista. (englanniksi)
* James Randi Educational Foundation. James Randin perustama järjestö. (englanniksi)